વડાપ્રધાન નરેન્દ્ર મોદીએ પોતાની ઉદારતા બતાવતા જણાવ્યું હતું કે વડાપ્રધાન કરતા કાર્યકર્તા સૌથી શક્તિશાળી શબ્દ છે. વડાપ્રધાન બન્યા બાદ પહેલીવાર ભાજપના મુખ્યાલય પહોંચેલા નરેન્દ્ર મોદીએ પાર્ટી કાર્યકર્તાઓને સંબોધિત કરતા કહ્યું કે, વડાપ્રધાન પહેલા હું પાર્ટીનો કાર્યકર્તા છું. વડાપ્રધાન પાંચ અક્ષરવાળો શબ્દ છે, જ્યારે કાર્યકર્તા ચાર અક્ષરવાળો શબ્દ, પરંતુ વડાપ્રધાન શબ્દ કરતા વધારે શક્તિશાળી કાર્યકર્તા શબ્દ છે. કાર્યકર્તાઓની મહેનતના કારણે હું આજે વડાપ્રધાન બન્યો. હું તમામ કાર્યકર્તાઓને અભિનંદન કરું છું.